CELEX: 62020TN0572
Language: da
Date: 2020-09-07 00:00:00
Title: Sag T-572/20: Sag anlagt den 7. september 2020 — Spisto mod Kommissionen

3.11.2020   
            
            
               DA
            
            
               Den Europæiske Unions Tidende
            
            
               C 371/27
            
         
      Sag anlagt den 7. september 2020 — Spisto mod Kommissionen
      (Sag T-572/20)
      (2020/C 371/31)
      Processprog: fransk
      
         Parter
      
      
         Sagsøger: Amanda Spisto (Amsterdam, Nederlandene) (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen om afslag af 24. september 2019 på hendes ansøgning om fornyet prøvelse af udvælgelsesprøve EPSO/AD/371/19 — Område 1.
               
            
                  —
               
               
                  Om fornødent annullation af afgørelsen om afslag på klagen af 26. maj 2020.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om en ulovlighedsindsigelse vedrørende meddelelsen om den udvælgelsesprøve, på grundlag af hvilken den anfægtede afgørelse blev vedtaget, med den begrundelse, at denne tilsidesætter retssikkerhedsprincippet, princippet om gennemsigtighed og princippet om forudsigelighed, ikke blot ved bedømmelsen af udvælgelseskriterierne, men ligeledes ved bedømmelsen af den »relevans«, som skal bedømmes og lægges til grund af medlemmerne af EPSO’s udvælgelseskomité i forbindelse med prøven »Talent Screener«
               
            
                  2.
               
               
                  Andet anbringende om manglende begrundelse af den anfægtede afgørelse. Sagsøgeren har gjort gældende, at den anfægtede afgørelse ikke gjorde det muligt, efter afgørelsen fra EPSO’s udvælgelseskomité, at bedømme den måde, hvorpå bedømmelsen var blevet foretaget, de kriterier, der var blevet lagt til grund og den måde, hvorpå spørgsmålenes relevans var blevet bedømt.
               
            
                  3.
               
               
                  Tredje anbringende om, at den anfægtede afgørelse er behæftet med anlæggelsen af et åbenbart urigtigt skøn.